മോഷണം: പൊലീസ് നടപടി ശക്തമാക്കണം ഇരിട്ടി: ഉളിയിലും പരിസര പ്രദേശങ്ങളിലും കവര്ച്ച വ്യാപകമായ സാഹചര്യത്തില് പൊലീസ് രാത്രികാല പട്രോളിങ് ശക്തമാക്കണമെന്ന് വ്യാപാരി വ്യവസായി ഏകോപന സമിതി ജില്ല പ്രസിഡന്റ് ദേവസ്വ മേച്ചേരി ആവശ്യപ്പെട്ടു. പാലോട്ടുപള്ളി, മട്ടന്നൂര് മേഖലയിലും കഴിഞ്ഞ ദിവസം മോഷണം നടന്നു. റോഡരികിലെ തെരുവുവിളക്കുകള് പ്രവര്ത്തിക്കാത്തതും മോഷ്ടാക്കള്ക്ക് സഹായകമാവുകയാണ്. കവര്ച്ച നടന്ന ഉളിയില് മേഖലയിലെ വ്യാപാര സ്ഥാപനങ്ങള് അദ്ദേഹം സന്ദര്ശിച്ചു. ജില്ല സെക്രട്ടറി എ. സുധാകരന്, മേഖല പ്രസിഡന്റ് കെ. ശ്രീധരന്, മുസ്തഫ ദവാരി, ശിവശങ്കരന്, എന്.എന്. അബ്ദുല് ഖാദര്, പി.പി. സോമന് എന്നിവരും ഒപ്പമുണ്ടായിരുന്നു.